**Cocor cu o singură aripă**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cocor cu o singură aripă

Privesc cu uimire în adânc

nu mai sunt cea de ieri,

îmi este teamă că nu mă vei recunoaște

și vei trece cu gândul secret, la vedere,

impasibil la ecoul inimii bolnave.

Alerg și mă încropesc din anotimpuri verzi

cu parfum de orhidee,

acopăr cu geana o lacrimă cu zâmbet mimetic

sperând că te voi atrage

în livada cu meri.

Dar în graba clipei fugare mă deconspir,

masca alunecă

lăsându-mi la vedere durerea de cocor

cu o singură aripă.